Оповестяване на счетоводната политика 

на “ОЛИМИРА” ЕООД за 2015г.
1.Общи положения на прилаганата счетоводна политика.


“ОЛИМИРА” ЕООД е регистрирано в търговския регистър на 09.10.2015. със седалище в гр.София и адрес на управление гр.София, ж.к.. „ Узунджовкса”  № 3Б, ет.2

Собственик на дружеството е Джеф Гроувз.

“ОЛИМИРА” ЕООД се управлява и представлява от Джеф Гроувз.


Оценъчната база, използвана при изготвянето на настоящия финансов отчет, е хиляди лева.

Съставител на настоящият финансов отчет е Валентина Миланова.


Дружеството прилага Националните стандарти за финансови отчети за малки и средни предприятия.


Прилаганата през 2015г. счетоводна политика е в съответствие с българското счетоводно законодателство. 

2. Счетоводна политика относно дълготрайните материални активи.


Възприетият подход при класифициране на материалните активи като дълготрайни се изразява в следното: като дълготрайни материални активи се отчитат установими нефинансови ресурси, придобити и притежавани от предприятието, които: 1)имат натурално - веществена форма; 2)използват се за доставката/продажбата на активи или услуги, за отдаване под наем, за административни или за други цели; 3)очаква се да се използват през повече от един отчетен период; 4)стойността на актива е надеждно изчислена; 5)предприятието очаква да получи икономически изгоди, свързани с актива.


Възприетият стойностен праг на същественост, под който материалните активи, независимо от факта, че са дълготрайни, се отчитат като текущ разход при придобиването им е 500 лв.


Първоначалното оценяване на дълготрайните материални активи, придобити от външни източници се извършва по цена на придобиване, която включва: покупната цена и  всички преки разходи за привеждане на даден актив в работно състояние в съответствие с предназначението му.


При оценката на дълготрайните материалните активи след първоначалното им признаване е възприет препоръчителния подход съгл. СС 16 – “Дълготрайни материални активи”, т.е. след първоначалното признаване като актив всеки отделен дълготраен материален актив се отчита по цена на придобиване, намалена с начислените амортизации и натрупаната загуба от обезценка.


Предприятието няма дълготрайни материални активи с ограничения върху правото на собственост.

* Амортизация

Амортизацията се начислява в Отчета за приходите и разходите на база линейния метод въз основа на очаквания срок на полезен живот на имотите, машините и съоръженията. Амортизацията на актив започва, когато той е налице за употреба, т.е. когато е на мястото и в състоянието, необходими за неговата експлоатация по начина, предвиден от ръководството. Амортизирането на актива се преустановява на по – ранната от датата, на която активът е класифициран като държан за продажба и датата, на която активът е отписан. Амортизацията не се преустановява, когато активът остане в престой или се извади от активна употреба, освен ако активът е изцяло амортизиран. 

Очакваните срокове на полезен живот за притежаваните от Дружеството активи са, както следва:

	
	Машини, съоръжения, оборудване
	3 г.

	
	Компютърна техника
	2 г.

	
	Леки автомобили
	4 г.

	
	Стопански инвентар
	6.7 г.


* Амортизация за данъчни цели

За данъчни цели амортизациите на дълготрайните активи се начисляват при прилагане на амортизационни норми в рамките на максималните норми, утвърдени в Закона за корпоративното подоходно облагане (ЗКПО), както следва:

	
	Машини, съоръжения, оборудване
	30%

	
	Компютърна техника
	50%

	
	Леки автомобили
	25%

	
	Стопански инвентар
	15%


* Остатъчна стойност

Дружеството е определило нулева остатъчна стойност на активите в употреба.

3. Счетоводна политика относно нематериалните активи.


Един актив се класифицира за признаване и отчитане като нематериален актив, когато представлява установим нефинансов ресурс, придобит и контролиран от предприятието, който: няма физическа субстанция (въпреки че може да се съдържа във физическа субстанция или носителят му може да има физическа субстанция); е със съществено значение при употребата му; при придобиването му е могло да бъде оценен надеждно и е със стойност над 500 лв.; от използването на актива се очакват икономически изгоди, доказани със:


- наличие или план за набавяне на достатъчно ресурси, позволяващи на предприятието да получи очакваните икономически изгоди;


- възможност ефективно да изпълнява функционалната си роля в съответствие с намерението на предприятието относно употребата му;


- ясно дефинирана и конкретизирана техническа осъществимост.


При оценката на нематериалните активи след първоначалното им признаване е възприет препоръчителен подход по СС 38 – “Нематериални активи”, т.е. след първоначалното признаване нематериалният актив се отчита по цена на придобиване, намалена с натрупаната амортизация и евентуални натрупани загуби от обезценка. 


Предприятието няма нематериални активи с ограничения върху правото на собственост.

Нематериалните активи, придобити от дружеството, се отчитат по цена на придобиване, намалена с натрупаната амортизация и загуби от обезценка. 

* Амортизация

Амортизацията се начислява в Отчета за приходите и разходите на база линейния метод въз основа на очаквания срок на полезен живот на нематериалните активи. Амортизацията на актив започва, когато той е налице за употреба, т.е. когато е на мястото и в състоянието, необходими за неговата експлоатация по начина, предвиден от ръководството. Амортизирането на актива се преустановява на по – ранната от датата, на която активът е класифициран като държан за продажба и датата, на която активът е отписан. Амортизацията не се преустановява, когато активът остане в престой или се извади от активна употреба, освен ако активът е изцяло амортизиран. 

Очакваните срокове на полезен живот за притежаваните от Дружеството активи са, както следва:

	
	Програмни продукти
	2 г.

	
	Други нематериални активи
	6.7 г.


* Амортизация за данъчни цели

За данъчни цели амортизациите на дълготрайните активи се начисляват при прилагане на амортизационни норми в рамките на максималните норми, утвърдени в Закона за корпоративното подоходно облагане (ЗКПО), както следва:

	
	Програмни продукти
	50%

	
	Други нематериални активи
	15%


4. Счетоводна политика относно финансовите инструменти:

Предприятието признава финансов актив или финансов пасив в своя счетоводен баланс единствено когато стане страна в договорните условия на инструмента.

Финансов актив и финансов пасив се признава в предприятието чрез използване на метода “дата на уреждане”.

Финансовите инструменти се оценяват при първоначалното придобиване по цена на придобиване, която включва: справедливата стойност на даденото (при финансов актив) или полученото (при финансов пасив) за него вложение.

След първоначалното им признаване  финансовите активи се отчитат по амортизируема стойност. Към датата на годишния финансов отчет не са налице условия за отчитане на загуби от обезценка на финансовите активи. 

След първоначалното им признаване  финансовите пасиви се отчитат по себестойност.

Предприятието отписва изцяло или частично финансовите си активи и финансовите си пасиви единствено когато договорените права, респ. задължения по тях бъдат погасени. 


5. Към датата на изготвяне на годишния финансов отчет е извършена оценка на валутните активи и пасиви по заключителен курс.


6. Приходи.


Приходите в предприятието се признават:

- когато е вероятно предприятието да има икономическа изгода, свързана със сделката;

- когато сумата на прихода може да бъде надеждно изчислена;

- когато направените разходи (или тези, които ще бъдат направени във връзка със сделката) са надежно измерени (или ще бъде възможно да се измерят)

- приходите за всяка сделка се признават едновременно с извършените за нея разходи.

7. През 2015г. в предприятието не са установени условия, изискващи отчитане на загуба от обезценка на активи.

8. За отразяване на фундаментални грешки - грешки, които са от такова значение, че финансовият отчет за един или повече предходни периоди вече не може да се счита за достоверен към датата на неговото публикуване – предприятието е възприело препоръчителния подход, регламентиран в СС 8 – „Нетни печалби или загуби за периода, фундаментални грешки и промени в счетоводната политика”, т.е. ефектът от фундаменталната грешка се отчита през текущия период чрез увеличаване или намаляване на салдото на неразпределената печалба от минали години, а сравнителната информация от предходния отчетен период се преизчислява. Един от критериите за определяне на една грешка като фундаментална е нейното стойностно изражение, а именно:

- над 3.5% от сумата на баланса;

- над 0,5% от сумата на приходите от дейността.

9. Основата за начисляване на данъчния разход е определена в съответствие с изискванията на ЗКПО, в сила за съответния отчетен период.

[image: image1.jpg]10. KanuTan.

OcHOBHYAT kanuTan Ha “ONMMMUPA” EOO[] e pasaeneH Ha Aanoee, 3a KOUTo:
- BposT Ha perucTpupanuTe asnose e 10 6p.

- BposT Ha nnateHuTe asnose e 10 6p.

- HoMWHanHaTa CTOMHOCT Ha eavH aan e 1 ne..

B npencraBeHuTe B HACTOALLMUA (PbrHaHCOB OTHET 3a4bIMKEHUA He Ce CbAbpXaT 3a4bIDKEeHUA
3a AMBULEHTH.

27.03.2016r.





